《在屯值寒食节》
清代·张道渥

时节牵归梦，猿啼梦又阑。宦情原不热，旅食本长寒。

何异投荒客，真成耐冷官。我非无麦饭，欲洒墓田难。

作者简介：山西浮山人，一作浑源人，字水屋，一字封紫，号竹畦，又自号张风子、骑驴公子。官蔚州知州。曾骑驴走京师，后宦游维扬，左迁入蜀，所至与名士觞咏。工画山水秀润，脱尽窠臼。画、书、诗称三绝。有《水屋剩稿》。